**Regnbuen sin periodeplan for september – oktober – november 2020**

Tiden går fort og vi er nå allerede i september. Den første tiden nå har vi brukt til å bli kjent med de nye barna og komme inn i nye rutiner. Tilvenningstiden har gått veldig bra og håper at dere som foreldre sitter igjen med den samme følelsen.

Vi er før planen vår så alle barna har allerede fått tove sitt eget sitteunderlag. De har fått valgt farger selv og de har blitt så fargerike og flotte. Disse skal de få bruke her i barnehagen under tiden de går her og når de slutter får de det med seg hjem.

Denne høsten kommer vi til og fortsette og jobbe med **Livsmestring/ Helse** og **bærekraftig utvikling.**

**Livsmestring og Helse:**

Barna skal:

* Oppleve å ha like muligheter i barnehagen – uavhengig av kjønn, funksjonsevne, språk, etnisitet osv.
* Oppleve trivsel, livsglede, mestring og følelsen av å bety noe for andre.
* Utvikle gode verdier og holdninger til seg selv og andre samt akseptere ulikheter
* Oppøve det å mestre motstand og kunne håndtere utfordringer.
* Utvikle et bevisst forhold til retten om å bestemme over egen kropp og ha respekt for andre sine grenser
* Oppleve allsidig fysisk aktivitet, bevegelsesglede og motorisk utvikling
* Utvikle grunnleggende forståelse for egne grenser og en handlingsberedskap for å kunnesi fra dersom disse blir brutt.

**Vi vil jobbe på denne måten for å oppnå dette:**

***”Barnehagen skal bidra til barnas trivsel, livsglede, mestring og følelse av egenverdi og forebygge krenkelser og mobbing”(RP for barnehagers. 11)***

En viktig del i barnas hverdag er **leken**. Her knytter de vennskap med andre barn som er utrolig viktig for barnets trivsel. Noen barn trenger å lære seg grunnleggende regler for hvordan man leker sammen med andre. Dette er en fantastisk arena der barn kan får den muligheten til å utvikle seg med hjelp av både andre barn og veiledning av oss voksne. Her og nå situasjoner jobber vi med til daglig og får barna til å utrykke seg og reflektere over hva som har skjedd. Da får vi også en språklig øvelse på å sette ord på det som har skjedd. Vi jobber videre med HJERTEPROGRAMMET og Æ E MÆ. Det vi kommer til å ha fokus på er hvordan vi er mot hverandre og hvordan vi snakker til hverandre. Øve på og si gode ting om hverandre. Familie og relasjoner, kroppen og følelser er noen av temaene som vi kommer å snakke om nå i høst.

Vi vil at barna:

- utvikler empati og er opptatt av at andre har det bra

- reflekterer over hvordan de kan være en god venn

- skal få øvelse i positive former for samhandling og kjennskap til noen sosiale regler.

- skal oppleve glede og mestring sammen

- skal ha et ”hjerte for verden”

Annenhver fredag når vi har inne dag kommer vi til å ha hjertesamling.

Vi kommer til å ha fortellinger, sanger og barna skal få være delaktige i diskusjon som omhandler punktene oven.

**”Å få omsorg og bli sett og hørt er grundleggende for et barns trygghet og trivsel”(Hjerteprgrammet- sosial kompetanse i barnehagen, Veiledning s.6)**



**”*Barnehagen skal være en arena for daglig fysisk aktivitet og fremme barnas bevegelsesglede og motoriske utvikling. ” (RP for barnehager s.11)***

Vi har et fantastisk uteareal og et flott nærområde der barna får god motorisk trening. Vi går på turer til lavvoen der vi har et rikt område med gode motoriske utfordringer. Ulendt terreng, balanse øvelser, klatretrær, disser, saging, spikking med mer. Vi kommer også til å ha både minirøris og rytmikk når vi har innedager.

Utenom dette er det de daglige faste aktivitetene så som påkledning, spise situasjon med mer som er med på å fremme barnas motoriske utvikling både fin og grovmotorikken.



**Bærekraftig utvikling:**

***«Barna skal lære å ta vare på seg selv, hverandre og naturen.» (RP for barnehager s.10)***

Barna skal:

* Gis en grunnleggende forståelse for at dagens handlinger kan ha konsekvenser for fremtiden – lokalt og globalt
* Oppøve grunnleggende ferdigheter, kunnskaper og gode holdninger til sortering, resirkulering, gjenbruk og kompostering
* Gjennom ulike aktiviteter gis muligheten til å oppøve en grunnleggende forståelse for samspillet i naturen/bærekraftig utvikling
* Opparbeide grunnleggende kunnskaper, ferdigheter og holdninger til å ta vare på naturen som vi ferdes i.
* Utvikle en grunnleggende kunnskap om verden rundt oss, oppøve kritisk tenkning og vise solidaritet med dem som ikke har de mulighetene som vi har i Norge

**Vi vil jobbe på denne måten for å oppnå dette:**

På turene våre kommer vi til å ha fokus på å plukke opp bosset som vi finner. Her kan vi resonere og diskutere om hva dette kan få for konsekvenser for oss og dyrene. Få barna til å reflektere over dette og få gode holdninger i fremtiden med å holde naturen ren. Vi kommer også som tidligere år ha fokus på resirkulering i barnehagen og ha samlinger der vi tar opp og snakker om dette. Her kommer vi å benytte oss av filmsnutter og at barna selv får være delaktige. Gjøre barna bevisst på resirkulering, der vi kan faktisk bruke ting som vi ellers kanskje hadde kastet.

Vi kommer i forbindelse med FN og gjennom hele året å snakke om at ikke alle har det så bra som oss. Vi kommer til å fortsette å jobbe med materiell fra FORUT barnehageaksjon. Der vi kommer å følge Nanah som har helt andre forutsetninger enn oss.

I forbindelse med FN dagen 24. oktober, kommer vi i barnehagen til å ha en markering. Men dette blir ikke som på vanlig måte pga. koronasituasjonen. Men dere vil få beskjed når det nærmer seg hvordan vi gjør dette i år.



[Dette bildet](https://en.wikipedia.org/wiki/United_Nations) av Ukjent forfatter er lisensiert under [CC BY-SA](https://creativecommons.org/licenses/by-sa/3.0/)

**Gruppedager i barnehagen**

I år pga. av koronasituasjonen så blir det en liten annen vri på gruppedagene. Vi kommer til å ha en hel uke i måneden som det blir gruppedag. Dette er pga. at vi må være en hel uke i samme kohort og da har vi funnet denne løsningen som vi synes er veldig bra og at vi da ivaretar smittevernsreglene. Det vi bli gruppeuke uke 39, 43, 47 gruppen er Nils Magne, Suzanne og Sara. 3- og 4- årsgruppen utgjør en kohort men kommer til og deles opp i mindre grupper og de voksne som skal være på disse gruppene er Mona, Irene, Kristin & Gry. Planer kommer på de enkelte gruppene.



Det er en krevende tid for oss alle og vi får jobbe sammen og gjøre så godt vi kan. Hvis dere ser på planene så legges det ut en uke åt gangen. Her kan dere se om barnet skal leveres ute eller inne. Vi minner om å holde avstand og at dere spriter eller vasker hendene når dere kommer og går. Det blir bra tilslutt!

Div. Info:

* Brannvernsuke uke 38
* Førstehjelpsuke uke 46.
* Foreldremøte avdelingsvis i løpet av september.
* Hvis det er noen som ønsker en foreldresamtale ta kontakt ellers blir det i mars 2021.

Ta kontakt hvis det er noe dere lurer på!

Mvh. Gry, Marit, Irene, Kristin & Sara